Aquesta setmana comença la vacunació de la grip i de la tercera dosi de la Covid a l'Eliana
26 de octubre de 2021

Les persones majors de 70 anys i dones embarassades de l'Eliana rebran, a partir d'aquest dimecres 27, la tercera dosi de la vacuna enfront de la Covid-19, que coincidirà amb l'arrancada de la campanya antigripal.

La vacunació es realitzarà a l'Escola de Persones Adultes (EPA), amb cita prèvia en el taulell del Centre de Salut o per via telefònica en el 96 271 84 40, per a evitar aglomeracions que comprometen la seguretat de persones usuàries i professionals, i prioritzant als grups més vulnerables. A més, s'aconsella acudir al punt de vacunació amb el SIP preparat.

En concret, aquesta setmana es vacunarà el dimecres a la vesprada, de 15 a 19.45 hores, el dijous 28 de 18 a 20 hores i el divendres al matí, de 9 a 14 hores. Tal com ha anunciat la Conselleria de Sanitat Universal i Salut Pública, la dosi de record serà d'ARN-m (vacunes de Pfizer i Moderna) i es punxarà juntament amb la vacuna de la grip (preferentment, una injecció en cada braç). Per a poder rebre-la, hauran d'haver passat almenys sis mesos des de la segona dosi.

Per part seua, les persones d'entre 65 i 69 anys, així com els menors de 65 amb patologies de risc, rebran la vacuna a partir del pròxim 15 de novembre. Els col·lectius per a les quals està indicada la vacuna de la grip són quatre: majors de 65 anys, persones de risc de complicacions derivades de la grip (com és el cas de dones embarassades o que acaben de donar a llum), personal sociosanitari i de serveis públics essencials.